钦定古今图书集成/明伦汇编/氏族典/第303卷 > 梁廷振
## 钦定古今图书集成/明伦汇编/氏族典/第303卷 > 梁廷振

按《广东通志》：“廷振字伯纲，南海人。嘉靖癸未进士，连
丁内外艰。服阕，授兵部职方主事，寻进郎中。会安南
弗顺，廷议主讨，廷振力止之，中外赖安。戊戌，出为广
西副使，同参政翁万达监督诸军，进剿断藤峡。号令
严肃，民不知兵。复平府江诸猺，士民颂德。迁福建右
参政，督理粮储。公馀讲学，闽士向风。进按察使，宪度”
贞肃。比入觐，不持一物，人服其节操。迁浙江右布政
使，寻转左，卒于任。